इंसानी सभ्यता में जमीन के सौदागरों का विकास तालाबों की मौत का कारण बना, हमारा बेवकूफी भरा मंसूबा की जमीन पर सिर्फ हमारा अख्तियार है ने धरती की जैव-विवधिता खासकर तालाबों की शामत बनकर आया, हम ये भूल जाते है किसी तालाब को ख़त्म करते वक्त की यह तालाब लाखों प्रजातियों का घर है और हम उन्हें चंद रुपयों या अपनी बेजा जरूरतों के चलते बेघर ही नहीं कर रहे बल्कि उन्हें मिट्टी में दबाकर क़त्ल कर रहे हैं, जैव-विवधिता के ये तालाब खजाने हैं, ज़रा सोचिए इनमे उगने वाले वनस्पति जानवरों के अतरिक्त इंसानों को भोजन, औषधि और रोजगार भी देती है, तालाबों का कब्ज़ा और उनके बाज़ारीकरण ने गाँवों के तमाम समुदायों को प्रभावित किया है जिनकी रोजी और रोटी इन तालाबों पर निर्भर थी, तालाबों के ठेके ने गाँव के उनलोगों को प्रभावित किया है जिनके घर में अगर भोजन नहीं है तो वे इन प्राकृतिक तालाबों से कुछ न कुछ खाद्य वस्तुएं इकट्ठा कर लेते थे, अब वह जरिया भी ख़त्म कर दिया हमारी व्यवस्था ने, रही सही कमी प्रदुषण पूरी कर दी, ये तालाब, जंगल धरती सारी समष्टि की है सिर्फ इंसान की बपौती नहीं और इस बात को सरकारों को खूब समझना चाहिए और ऐसे निर्णय लेने चाहिए ताकि ये प्राकृतिक स्थल अपने स्वरूप में रह सके सदा के लिए और इससे हमारी आने वाली नस्ले भी लाभान्वित हो सकें बजाए अकाल, बीमारी और दुर्भिक्षता के.......